**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej len „**Zmluva**“)

medzi nasledovnými zmluvnými stranami:

**Kupujúci:**

Názov: **[●]**

Sídlo: [●]

V zastúpení: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC/SWIFT kód: [●]

Kontakt: [●], tel.: [●], e-mail: [●]

(ďalej len „***Kupujúci***“)

a

**Predávajúci:**

Obchodné meno: **[●]**

Sídlo: [●]

V zastúpení: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC/SWIFT kód: [●]

Zápis: [●]

Kontakt: [●], tel.: [●], e-mail: [●]

(ďalej len „**Predávajúci**“)

(Kupujúci a Predávajúci ďalej spoločne len „**Zmluvné strany**“ alebo každý samostatne aj ako „**Zmluvná strana**“)

**Článok I**

**Úvodné ustanovenia**

1. Ministerstvo zdravotníctva Slovenskej republiky (ďalej len „**MZ SR**“) ako centrálna obstarávacia organizácia podľa § 15 ods. 2 písm. a) Zákona o verejnom obstarávaní uskutočnilo verejnú súťaž uverejnením Oznámenia o vyhlásení verejného obstarávania v Úradnom vestníku Európskej únie č. [●] dňa [●] zn.: [●] a vo Vestníku verejného obstarávania č. [●] dňa [●] zn.: [●] na predmet zákazky: „**Nástroj na zlepšenie plánovania rádioterapie za podpory umelej inteligencie**“.
2. Verejné obstarávanie realizovalo MZ SR v súlade s Oznámením o vyhlásení verejného obstarávania a v súlade so súťažnými podkladmi pre prijímateľov prostriedkov mechanizmu na podporu obnovy a odolnosti na základe výzvy vykonávateľa (MZ SR), kód: 11I03-21-V06 podľa § 12 ods. 1 písm. a) a § 13 ods. 1 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „**Zákon o mechanizme**“) za účelom realizácie časti Investície 3\_Digitalizácia v zdravotníctve v Komponente 11\_Moderná a dostupná zdravotná starostlivosť Plánu obnovy a odolnosti Slovenskej republiky pod názvom: „**Nástroj na zlepšenie plánovania rádioterapie za podpory umelej inteligencie**“ [●] dňa .
3. Predmet Zmluvy je financovaný z prostriedkov mechanizmu, t. j. z finančných prostriedkov určených na vykonávanie plánu obnovy a odolnosti, ktoré predstavujú štátnu pomoc poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov a sú poskytované v súlade so Schémou štátnej pomoci pre investície do nemocníc a hospicov, zariadení ústavnej zdravotnej starostlivosti, z prostriedkov Plánu obnovy a odolnosti SR - Schéma štátnej pomoci vo forme náhrady za služby všeobecného hospodárskeho záujmu, č. ŠP SVHZ – 2/2022 v znení dodatku č. 1.
4. Predávajúci je povinný strpieť výkon kontroly/auditu súvisiaceho s plnením Zmluvy kedykoľvek počas platnosti a účinnosti Zmluvy o poskytnutí prostriedkov mechanizmu na podporu obnovy a odolnosti uzatvorenej medzi Kupujúcim ako prijímateľom prostriedkov mechanizmu a MZ SR ako vykonávateľom za účelom financovania Predmetu Zmluvy, a to oprávnenými osobami na výkon kontroly/auditu a poskytnúť im súčinnosť, informácie a dokumenty, ktoré súvisia s plnením Predmetu Zmluvy. Oprávnené osoby na výkon tejto kontroly/auditu sú najmä:
5. Vykonávateľ (MZ SR),
6. Sprostredkovateľ (subjekt vykonávajúci časť úloh vykonávateľa),
7. Národná implementačná a koordinačná autorita (NIKA),
8. Úrad vládneho auditu,
9. Ministerstvo financií Slovenskej republiky,
10. Najvyšší kontrolný úrad Slovenskej republiky,
11. Orgány štátnej správy v oblasti daní, poplatkov a colníctva podľa § 2 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov,
12. Protimonopolný úrad Slovenskej republiky,
13. Európska komisia,
14. Orgán zabezpečujúci ochranu finančných záujmov EÚ,
15. Európsky dvor audítorov (EDA),
16. Európska prokuratúra (EPPO),
17. Úrad pre verejné obstarávanie,
18. alebo každá osoba poverená niektorým zo  subjektov uvedených v písm. a) až m) tohto bodu Zmluvy.
19. Porušenie povinnosti Predávajúceho v zmysle bodu 4 tohto článku Zmluvy sa považuje za podstatné porušenie Zmluvy, ktoré Kupujúceho oprávňuje od tejto Zmluvy odstúpiť. Odstúpením od Zmluvy nie je dotknutý nárok na náhradu škody, nárok na zmluvnú pokutu ani nárok na úrok z omeškania.

**Článok II**

**Predmet Zmluvy**

1. Predmetom Zmluvy je záväzok Predávajúceho dodať Kupujúcemu Tovar, t. j. softvér podporujúci automatizované kontúrovanie rizikových orgánov a cieľových klinických objemov v rámci procesu plánovania rádioterapie, konkrétne špecifikovaný v Prílohe č. 1 Zmluvy – Opis predmetu zákazky, ktorá tvorí jej neoddeliteľnú súčasť Zmluvy vrátane dodania súvisiacich Služieb podľa podmienok špecifikovaných v Zmluve (ďalej len „**Predmet Zmluvy**“), ako aj záväzok odplatne previesť na Kupujúceho vlastníckeho právo k dodanému Tovaru a záväzok Kupujúceho riadne a včas dodaný Tovar prevziať a zaplatiť Predávajúcemu Kúpnu cenu v zmysle tejto Zmluvy.
2. Predmet Zmluvy zahŕňa:
   1. dodanie softvéru podporujúceho automatizované kontúrovanie rizikových orgánov a cieľových klinických objemov v rámci procesu plánovania rádioterapie
   2. dokumenty nevyhnutné pre riadne užívanie Tovaru:
      1. dodanie vyhlásenia o zhode a inej príslušnej dokumentácie nevyhnutnej k prevádzke Tovaru v Slovenskej republike podľa platnej legislatívy, vrátane uvedenia triedy dodaných zdravotníckych prostriedkov,
      2. dodanie návodu na použitie Tovaru v slovenskom jazyku 1x v listinnej podobe, 1x na CD,
      3. dodanie inštalačných protokolov, protokolov o zaškolení/inštruktáži odborného personálu Kupujúceho, záručného a dodacieho listu,
   3. služby súvisiace s dodaním Tovaru:
      1. záväzok Predávajúceho poskytovať Kupujúcemu Služby a pozáručný servis, update/upgrade ovládacieho a ďalšieho softvéru dodaného tovaru, a to v súlade s právnymi predpismi, nariadeniami výrobcu a súvisiacimi technickými normami odo dňa podpísania Protokolu o odovzdaní a prevzatí Predmetu Zmluvy, podľa čl. III bod. 4 Zmluvy, po dobu 60 mesiacov,
      2. dodanie Predmetu Zmluvy a vykonávanie činností vrátane servisu v súlade so všetkými ustanoveniami zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (v texte len „**Zákon č. 362/2011 Z. z.**“), Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) („**GDPR**“) a Nariadením Európskeho parlamentu a Rady (EÚ) 2017/745 z 5. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS (v texte len „**Nariadenie 2017/745**“) resp. Nariadenia Európskeho parlamentu a Rady (EÚ) 2017/746 z 5. apríla 2017 o diagnostických zdravotníckych pomôckach in vitro a o zrušení smernice 98/79/ES a rozhodnutia Komisie 2010/227/EÚ (v texte len „**Nariadenie 2017/764**“),
      3. doprava Tovaru do Miesta dodania, clo, balné,
      4. uvedenie Tovaru do prevádzky vrátane overenia jeho funkčnosti, vykonanie všetkých predpísaných skúšok a testov, overenie všetkých deklarovaných parametrov a zaškolenie/inštruktáž odborného personálu Kupujúceho pre plné užívateľské užívanie Tovaru v súlade so Zákonom č. 362/2011 Z. z. a s Nariadením 2017/745 a Nariadením 2017/764,
      5. ekologická likvidácia obalov a odpadov,
      6. ďalšie činnosti vyplývajúce zo súťažných podkladov,
      7. bezodplatné zabezpečenie kybernetickej bezpečnosti dodaného Tovaru (technológie, softvérové produkty), ktorý bude pripojený do siete elektronických komunikácií (vrátane rozhrania či SW aplikácií slúžiacich pre účely prepojenia s ostatnými informačnými systémami Kupujúceho, ak sú súčasťou Predmetu Zmluvy), a to po celú dobu servisu dodaného Tovaru podľa tejto Zmluvy. V takom prípade musí byť Predávajúcim po takto stanovenú dobu u dodaného Tovaru bezodplatne zabezpečená kybernetická bezpečnosť v súlade so zákonom č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov,
      8. bezodplatné zabezpečenie kompletného servisu a revízií, vrátane dodávok potrebných náhradných dielov v súlade so Zákonom č. 362/2011 Z. z. po dobu záruky. Pokiaľ je pre prevedenie bezpečnostnej technickej kontroly, alebo iného predpísaného testu vyžadovaný spotrebný materiál, je vždy súčasťou prevedenia týchto kontrol rovnako ako dopravné do Miesta dodania Kupujúceho a späť a práca technika, a preto tieto položky nemôžu byť samostatne účtované. Posledná bezpečnostná technická kontrola bude Predávajúcim zrealizovaná najskôr jeden (1) kalendárny mesiac pred uplynutím záručnej doby.

Pre účely tejto Zmluvy sa bude Predmet Zmluvy uvedený v písm. a. a b. tohto bodu Zmluvy označovať ako „**Tovar**“ a Predmet Zmluvy v písm. c. tohto bodu Zmluvy ako „**Služby**“.

1. Predávajúci sa zaväzuje dodať Kupujúcemu Tovar tvoriaci Predmet Zmluvy nový, nerepasovaný, nepoužívaný, v originálnom balení, bez vád a v súlade s príslušnými všeobecne záväznými právnymi predpismi ako aj súvisiacimi platnými technickými normami.
2. Predávajúci sa zaväzuje vykonávať pravidelné kontroly predpísané výrobcom, zahŕňajúce aj vykonanie bezpečnostnej technickej kontroly, v lehotách ustanovených výrobcom a právnymi predpismi Slovenskej republiky.

**Článok III**

**Miesto, čas a spôsob plnenia**

1. Miestom dodania Predmetu Zmluvy je sídlo Kupujúceho uvedené v záhlaví tejto Zmluvy (ďalej len „**Miesto dodania**“).
2. Predávajúci sa zaväzuje Kupujúcemu Predmet Zmluvy dodať a uviesť do prevádzky vrátane overenia jeho funkčnosti, vykonania všetkých predpísaných skúšok a testov, overenia všetkých deklarovaných parametrov a zaškolenia/inštruktáže odborného personálu Kupujúceho do tridsiatich (30) dní odo dňa doručenia písomnej požiadavky Kupujúceho. Predávajúci písomne oznámi Kupujúcemu presný dátum a čas dodania Predmetu Zmluvy najneskôr päť (5) pracovných dní vopred.
3. Dopravu Predmet Zmluvy na Miesto dodania zabezpečuje na vlastné náklady a nebezpečenstvo Predávajúci tak, aby bola zabezpečená dostatočná ochrana Predmetu Zmluvy pred jeho poškodením alebo znehodnotením.
4. Záväzok Predávajúceho v zmysle bodu 2 tohto článku Zmluvy bude splnený dňom podpísania Protokolu o odovzdaní a prevzatí Predmetu Zmluvy (ďalej len „**Protokol**“) oprávnenými zástupcami oboch Zmluvných strán.
5. Oprávnení zástupcovia Zmluvných strán na prevzatie Predmetu Zmluvy a podpísanie Protokolu:
6. za Predávajúceho:

[●], funkcia: [●], tel.: [●], e-mail: [●]

1. za Kupujúceho:

[●], funkcia: [●], tel.: [●], e-mail: [●]

1. V rámci odovzdávacieho a preberacieho konania je Predávajúci povinný odovzdať Kupujúcemu Predmet Zmluvy v rozsahu a za podmienok stanovených touto Zmluvou a Kupujúci je povinný vykonať fyzickú obhliadku Predmetu Zmluvy a pripraviť Miesto dodania tak, aby Predávajúci mohol riadne a včas nainštalovať, overiť funkčnosť a uviesť Predmet Zmluvy do prevádzky.
2. Kupujúci je oprávnený odmietnuť prevzatie Predmet Zmluvy, ak jeho technické parametre nezodpovedajú špecifikácii Predmetu Zmluvy uvedenej v Prílohe č. 1 tejto Zmluvy. Kupujúci je oprávnený odmietnuť prevzatie Predmetu Zmluvy aj v prípade, ak má Predmetu Zmluvy zjavné vady brániace riadnemu užívaniu Predmetu Zmluvy. V prípade, že Kupujúci Predmetu Zmluvy neprevezme, Zmluvné strany vyhotovia Zápisnicu z odovzdávacieho a preberacieho konania (ďalej len „**Zápisnica**“), v ktorej budú popísané zjavné vady Predmetu Zmluvy brániace riadnemu užívaniu a termín ich odstránenia. Po odstránení týchto vád v lehote stanovenej v Zápisnici informuje Predávajúci Kupujúceho o ich odstránení, pričom si Zmluvné strany dohodnú nový termín odovzdávacieho a preberacieho konania.
3. Ak zjavné vady Predmetu Zmluvy zistiteľné pri vonkajšej obhliadke nebránia riadnemu užívaniu Predmetu Zmluvy, Kupujúci Predmet Zmluvy môže prevziať, pričom v takom prípade pristúpi k ich písomnej reklamácii do 30 dní odo dňa podpísania Protokolu, ktorý bude obsahovať popis zjavných vád.
4. Protokol vyhotovený Predávajúcim musí obsahovať najmä dátum odovzdania a prevzatia, označenie Predmetu Zmluvy (názov, značku, výrobcu, výrobné číslo), množstvo, vyhotovenie a kompletnosť, Miesto dodania, ako aj podpisy oprávnených zástupcov Zmluvných strán. Súčasťou protokolárneho odovzdania bude odovzdanie sprievodnej a technickej dokumentácie, ktorá sa k Predmetu Zmluvy vzťahuje, a je nevyhnutne potrebná na jeho riadne užívanie.
5. Vlastnícke právo k Predmetu Zmluvy a nebezpečenstvo vzniku škody na Predmete Zmluvy prechádza na Kupujúceho jeho prevzatím v Mieste dodania a podpísaním jeho prevzatia oprávnenými zástupcami Zmluvných strán na Protokole.

**Článok IV**

**Kúpna cena a platobné podmienky**

1. Kúpna cena za Predmet Zmluvy je stanovená dohodou Zmluvných strán v zmysle § 3 zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, ako cena konečná, maximálna a nemenná:

Cena bez DPH: [●] (slovom: [●])

DPH: [●] (slovom: [●])

Cena s DPH: [●] (slovom: [●])

Bližšia špecifikácia kúpnej ceny je uvedená v Prílohe č. 2 Zmluvy – Špecifikácia kúpnej ceny (Návrh na plnenie kritérií), ktorá tvorí neoddeliteľnú súčasť tejto Zmluvy (ďalej len ,,**Kúpna cena**“).

1. Ak je Predávajúci osobou registrovanou pre daň z pridanej hodnoty, bude sa k cene bez DPH podľa bodu 1 tohto článku Zmluvy účtovať aj daň z pridanej hodnoty v súlade s príslušnými všeobecne záväznými právnymi predpismi SR a EÚ, platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou.
2. V Kúpnej cene podľa bodu 1 tohto článku Zmluvy sú obsiahnuté všetky náklady súvisiace s Predmetom Zmluvy. Pre vylúčenie akýchkoľvek pochybností platí, že dohodnutá Kúpna cena zahŕňa všetky náklady Predávajúceho vynaložené v súvislosti s plnením Predmetu Zmluvy, a to aj tie, ktoré nie sú v Zmluve explicitne uvedené.
3. Zmena Kúpnej ceny nie je prípustná okrem prípadu legislatívnej úpravy sadzby DPH v čase odo dňa uzatvorenia tejto Zmluvy do dňa úhrady faktúry za Predmet Zmluvy a v súlade s ustanovením § 18 Zákona o verejnom obstarávaní. Predávajúci môže dohodnutú Kúpnu cenu meniť len so súhlasom Kupujúceho, a to formou písomného dodatku k tejto Zmluve, ak to neodporuje Zákonu o verejnom obstarávaní.
4. Zmluvné strany sa dohodli, že Predávajúci je oprávnený vystaviť faktúru po úplnom splnení záväzku podľa článku III tejto Zmluvy. Prílohou faktúry musí byť Zmluvnými stranami potvrdený Protokol a dodací list. Zmluvné strany sa dohodli, že Predávajúci nevystavuje na úhradu Kúpnej ceny preddavkové zálohové faktúry.
5. Faktúra Predávajúceho musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, vrátane kódu projektu a názvu projektu. Ak faktúra nebude obsahovať náležitosti účtovného a daňového dokladu podľa platných právnych predpisov a tejto Zmluvy alebo ak nebude po stránke vecnej alebo formálnej správne vystavená, Kupujúci ju vráti Predávajúcemu na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry Kupujúcemu.
6. Zmluvné strany sa dohodli, že lehota splatnosti faktúry je 60 dní odo dňa jej doručenia Kupujúcemu na adresu sídla uvedenú v záhlaví Zmluvy.
7. Úhrada peňažných plnení bude vykonávaná v mene Euro, bezhotovostným prevodom na účet Predávajúceho uvedený v záhlaví tejto Zmluvy. Faktúra sa považuje za uhradenú dňom odpísania fakturovanej sumy z účtu Kupujúceho na účet Predávajúceho.
8. Postúpenie pohľadávok Predávajúceho podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) bez predchádzajúceho písomného súhlasu Kupujúceho sa zakazuje. Právny úkon, ktorým budú postúpené pohľadávky Predávajúceho bez predchádzajúceho písomného súhlasu Kupujúceho bude podľa § 39 Občianskeho zákonníka neplatný. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas MZ SR.
9. Ak Predávajúci zabezpečí Predmet Zmluvy prostredníctvom subdodávateľa, zaväzuje sa riadne a včas uhrádzať oprávnene vystavené faktúry subdodávateľov za podmienok dohodnutých v zmluvách s týmito subdodávateľmi. Pokiaľ bude Predávajúci v omeškaní dlhšom ako tridsať (30) dní so zaplatením akejkoľvek fakturovanej čiastky subdodávateľovi, je Kupujúci oprávnený plniť za Predávajúceho a zaplatiť subdodávateľovi priamo, ak subdodávateľ Kupujúceho o zaplatenie požiada a túto žiadosť doloží dokladmi, preukazujúcimi riadne splnenie príslušnej časti záväzku a oprávnenosť nároku na zaplatenie. K oprávnenosti nároku subdodávateľa si vyžiada Kupujúci písomné stanovisko Predávajúceho, ktorý je povinný ho doručiť Kupujúcemu do troch (3) dní od výzvy Kupujúceho. Doručeným stanoviskom nie je Kupujúci viazaný, prihliadne však naň pri rozhodnutí, či bude za Predávajúceho plniť. Pokiaľ v uvedenej lehote nebude stanovisko Predávajúceho Kupujúcemu doručené, má sa za to, že nárok subdodávateľa je oprávnený.
10. Sumu zaplatenú subdodávateľovi priamo Kupujúcim je Kupujúci oprávnený započítať proti Predávajúcim nárokovaným splatným aj nesplatným pohľadávkam z tejto Zmluvy, alebo vyzvať Predávajúceho na zaplatenie tejto čiastky na účet Kupujúceho. Pokiaľ Kupujúci vyzve Predávajúceho na zaplatenie sumy vyplatenej Kupujúcim subdodávateľovi, je Predávajúci povinný Kupujúcemu túto čiastku vyplatiť najneskôr do troch (3) pracovných dní od doručenia výzvy a zároveň je povinný Kupujúcemu zaplatiť jednorazovú zmluvnú pokutu vo výške 5 % z tejto dlžnej čiastky. Ak Predávajúci nezaplatí do troch (3) pracovných dní od doručenie výzvy, zaväzuje sa ďalej zaplatiť Kupujúcemu úrok z omeškania vo výške stanovenej príslušným právnym predpisom zvýšenej o 2 %. Pokiaľ Predávajúci nezaplatí Kupujúcemu príslušnú čiastku do tridsiatich (30) kalendárnych dní od doručenia výzvy, je Kupujúci oprávnený od tejto Zmluvy odstúpiť. Vyššie uvedená priama platba Kupujúceho subdodávateľovi nemá vplyv na ostatné ustanovenia tejto Zmluvy.

**Článok V**

**Práva a povinnosti Zmluvných strán**

1. Predávajúci sa zaväzuje splniť záväzok podľa článku II tejto Zmluvy a dodať Predmet Zmluvy Kupujúcemu spĺňajúci požiadavky na Predmet Zmluvy v súlade s ponukou predloženou Predávajúcim vo verejnom obstarávaní v požadovanom rozsahu, množstve, v dohodnutej kvalite, bez faktických a právnych vád.
2. Predávajúci vyhlasuje, že je výlučným vlastníkom Predmetu Zmluvy, že na Predmete Zmluvy neviaznu žiadne dlhy a záložné práva a nie sú mu známe ani iné práva v prospech tretích osôb, a to ani čiastočné, ktoré by obmedzovali dispozičné právo Predávajúceho k Predmetu Zmluvy a tieto sú spôsobilé na riadne užívanie za účelom ich podstaty.
3. Predávajúci vyhlasuje, že Predmet Zmluvy nie je ku dňu podpisu Zmluvy predmetom súdneho sporu, ktorý by mohol viesť k spochybneniu vlastníckeho práva Predávajúceho k Predmetu Zmluvy.
4. Predávajúci vyhlasuje, že nemá vedomosť o tom, že by tretia osoba mala alebo uplatňovala voči nemu vlastnícke právo alebo iné právo obmedzujúce jeho nakladanie s Predmetom Zmluvy.
5. Predávajúci má povinnosť zapísať sa do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len "**Zákon č. 315/2016 Z. z.**"). Porušenie povinnosti v zmysle predchádzajúcej vety Predávajúcim sa považuje za podstatné porušenie Zmluvy, ktoré podľa § 19 ods. 3 Zákona o verejnom obstarávaní oprávňuje na odstúpenie od Zmluvy zo strany Kupujúceho.
6. Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) siedmy bod Zákona č. 315/2016 Z. z. boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona č. 315/2016 Z. z.
7. V prípade, ak dôjde k zmene Zmluvy podľa § 18 ods. 8 Zákona o verejnom obstarávaní, okrem iného sa aj povinnosti vyplývajúce z odseku 5 a odseku 6 tohto článku Zmluvy budú vzťahovať na nového predávajúceho.
8. Predávajúci sa zaväzuje bezodkladne písomne informovať Kupujúceho o každom prípadnom omeškaní, či iných skutočnostiach, ktoré by mohli ohroziť včasné a riadne dodanie Predmetu Zmluvy a prevod vlastníckeho práva k nemu.
9. V prípade, ak Predávajúci zabezpečí dodanie Predmetu Zmluvy subdodávateľmi, je povinný na žiadosť Kupujúceho predložiť všetky Zmluvy uzatvorené so subdodávateľmi týkajúce sa Predmetu Zmluvy. V prípade, ak sa zistí, že akékoľvek z vyhlásení uvedených v tomto článku Zmluvy a/alebo iné vyhlásenia Predávajúceho uvedené v Zmluve nie sú pravdivé, je Kupujúci oprávnený od Zmluvy odstúpiť.
10. Predávajúci sa  spolu s Predmetom Zmluvy zaväzuje odovzdať aj kompletné doklady a dokumenty, ktoré sú potrebné na prevzatie a na užívanie Predmetu Zmluvy.
11. Kupujúci je povinný poskytnúť Predávajúcemu všetky informácie, ktoré sú nevyhnutné pre riadne plnenie jeho záväzkov vyplývajúcich z tejto Zmluvy, a z povahy ktorých vyplýva, že ich má poskytnúť Kupujúci.
12. Kupujúci je povinný poskytnúť Predávajúcemu všetku súčinnosť potrebnú na riadne plnenie jeho záväzkov zo Zmluvy, najmä sprístupnenie Miesta dodania.

**Článok VI**

**Záručne podmienky, zodpovednosť za vady a záručný servis**

1. Predávajúci zodpovedá za vady, ktoré má dodaný Predmet Zmluvy v čase odovzdania Kupujúcemu a za vady Predmetu Zmluvy, ktoré sa vyskytnú po jeho dodaní v záručnej dobe. Predávajúci zodpovedá za to, že Predmet Zmluvy bude mať po celú dobu trvania záručnej doby kvalitatívne vlastnosti vyplývajúce z Prílohy č. 1 tejto Zmluvy.
2. Predávajúci preberá záväzok zo záruky, pričom dĺžka záručnej doby je stanovená na dvadsaťštyri (24) mesiacov, pokiaľ nie je na záručnom liste vyznačená dlhšia záručná doba podľa záručných podmienok výrobcu (ďalej len „**Záručná doba**“). Záručná doba začína plynúť odo dňa splnenia povinnosti Predávajúceho dodať Kupujúcemu Predmet Zmluvy v zmysle článku III bod 4 tejto Zmluvy.
3. Práva zo zodpovednosti za vady Predmetu Zmluvy, ktoré sa vyskytnú v Záručnej dobe musí Kupujúci uplatniť u Predávajúceho bezodkladne, v Záručnej dobe.
4. Predávajúci sa zaväzuje vykonávať alebo zabezpečiť záručný servis. Predávajúci sa zaväzuje, že záručný servis vykoná sám, alebo zabezpečí prostredníctvom tretej odborne spôsobilej osoby (ďalej len „**Servisná spoločnosť**“). Predávajúci sa zaväzuje záručný servis vykonať alebo zabezpečiť prostredníctvom odborne vyškoleného servisného technika pre Predmet Zmluvy.
5. Predávajúci je povinný bezodkladne po podpise tejto Zmluvy písomne Kupujúcemu oznámiť, či záručný servis zabezpečuje sám alebo prostredníctvom Servisnej spoločnosti, oznámiť jej identifikačné a kontaktné údaje, ako aj následnú zmenu týchto údajov.
6. Predávajúci sa zaväzuje zabezpečiť nástup na opravy v súlade s čl. II bodom 6 Zmluvy najneskôr do 24 hodín od oznámenia poruchy Kupujúcim a zároveň sa zaväzuje zabezpečiť bezplatné odstránenie poruchy v čo najkratšom čase, najneskôr:
   * 1. do 48 hodín od oznámenia poruchy Kupujúcim, ak pôjde o poruchy bez potreby dodania náhradného dielu;
7. do 72 hodín od oznámenia poruchy Kupujúcim, ak pôjde o poruchy s potrebou dodania náhradného dielu, ak nie je potrebný náhradný diel z dovozu mimo územia Slovenskej republiky;
8. do 10 dní od oznámenia poruchy Kupujúcim, ak pôjde o poruchy s potrebou dodania náhradného dielu z dovozu mimo územia Slovenskej republiky.

Dni pracovného pokoja a štátne sviatky sa do týchto lehôt nezapočítavajú.

1. Ak Predávajúci neodstráni reklamované vady Predmetu Zmluvy v lehotách podľa predchádzajúceho bodu, alebo odmietne odstrániť vady reklamované Kupujúcim, Predávajúci je povinný poskytnúť Kupujúcemu bezodkladne, najneskôr do desiatich (10) pracovných dní odo dňa uplynutia lehoty podľa predchádzajúceho bodu, alebo odmietnutia odstrániť vady reklamované Kupujúcim, ekvivalentný náhradný tovar rovnakého druhu a kvality, a to až do okamihu plného sfunkčnenia Predmetu zmluvy.
2. V Záručnej dobe všetky náklady týkajúce sa Predmetu Zmluvy súvisiace so zárukou, záručným servisom, a odstraňovaním, vrátane demontáže a ekologickej likvidácie použitého náhradného dielu, dovozu, dodania a montáže nových náhradných dielov, nutných kontrol kvality, preventívnych prehliadok, údržby a zákonom predpísaných revízií, hradí Predávajúci v celom rozsahu.
3. Záruka sa nevzťahuje na vady spôsobené neodbornou manipuláciou s vybavením Tovaru v rozpore s návodom na obsluhu, prípadne násilným a neoprávneným zásahom do Tovaru.
4. Kupujúci sa zaväzuje oznámiť poruchu Predmetu Zmluvy, prípadne iné vady Predmetu Zmluvy bezodkladne po ich zistení osobe vykonávajúcej alebo zabezpečujúcej záručný servis. Za riadne oznámenie sa rozumie aj oznámenie urobené e-mailom: [●] alebo telefonicky: [●]. Telefonické oznámenie musí byť zo strany Predávajúceho následne písomne potvrdené. Za účelom prijatia oznamovaných porúch je Predávajúci povinný zabezpečiť dostupnosť osoby vykonávajúcej alebo zabezpečujúcej záručný servis minimálne v pracovných dňoch v čase od 08:00 hod do 16:00 hod.
5. Predávajúci je povinný vopred dohodnúť s Kupujúcim preukázateľným spôsobom dátum a čas nástupu na opravu aspoň 2 hodiny vopred tak, aby Kupujúci mohol poskytnúť potrebnú súčinnosť.
6. Záručná doba podľa bodu 2 tohto článku Zmluvy sa automaticky predlžuje o dobu, po ktorú nemohol byť Predmet Zmluvy využívaný na účel, na ktorý je určený a to z dôvodov, na ktoré sa vzťahuje záruka.

**Článok VII**

**Zmluvné sankcie**

1. V prípade omeškania Kupujúceho so splnením povinností uhradiť faktúru v termíne splatnosti podľa tejto Zmluvy má Predávajúci nárok na úrok z omeškania vo výške 0,01 % z dlžnej sumy za každý aj začatý deň omeškania.
2. Zmluvné strany sa dohodli, že v prípade porušenia povinnosti Predávajúceho stanovenej  v článku III bod 2 tejto Zmluvy, je Predávajúci povinný zaplatiť Kupujúcemu zmluvnú pokutu vo výške 0,05 % z Kúpnej ceny bez DPH za každý aj začatý deň omeškania.
3. Zmluvné strany sa dohodli, že v prípade porušenia povinnosti Predávajúceho stanovenej v článku VI bode 6 tejto Zmluvy, je Predávajúci povinný zaplatiť Kupujúcemu zmluvnú pokutu vo výške 500 EUR denne za každý aj začatý deň omeškania.
4. Porušenie ktorejkoľvek z povinností Predávajúceho podľa článku V bodov 5, 6 a 9 tejto Zmluvy je jej podstatným porušením a zakladá právo Kupujúceho na odstúpenie od tejto Zmluvy a zároveň právo Kupujúceho požadovať zaplatenie zmluvnej pokuty vo výške 5 % z Kúpnej ceny bez DPH.
5. Zmluvné strany sa dohodli, že v prípade porušenia povinností Predávajúceho stanovených v článku IX tejto Zmluvy, je povinný Predávajúci zaplatiť za každý jednotlivý prípad porušenia, zmluvnú pokutu vo výške 500  EUR.
6. Zmluvné strany sa dohodli, že v prípade, ak Predávajúci zadá akýkoľvek podiel plnenia zo Zmluvy subdodávateľovi bez predchádzajúceho písomného súhlasu Kupujúceho, je Predávajúci povinný zaplatiť Kupujúcemu zmluvnú pokutu vo výške 500 EUR a zdržať sa plnenia Zmluvy prostredníctvom tohto subdodávateľa, ktorý nebol vopred Kupujúcim odsúhlasený.
7. Zmluvné strany sa dohodli, že v prípade, ak Predávajúci písomne neoznámi Kupujúcemu vylúčenie subdodávateľa zo zoznamu subdodávateľov alebo akúkoľvek zmenu údajov o subdodávateľovi v lehote 5 dní, je Predávajúci povinný zaplatiť Kupujúcemu zmluvnú pokutu vo výške 500 EUR za každé jednotlivé porušenie tejto zmluvnej povinnosti, a to aj opakovane.
8. Zaplatením akejkoľvek zmluvnej pokuty podľa Zmluvy nezaniká zmluvnou pokutou zabezpečený záväzok Predávajúceho. Zmluvné strany sa zároveň dohodli, že v prípade porušenia záväzku Predávajúceho zabezpečeného zmluvnou pokutou, vznikne Kupujúcemu nárok na zaplatenie zmluvnej pokuty ako aj na náhradu prípadne spôsobenej škody v plnej jej výške, a to kumulatívne a nezapočítateľne so zmluvnou pokutou.
9. Zmluvné strany sa dohodli, že povinná Zmluvná strana vykoná úhradu uplatnenej sankcie v lehote do tridsať (30) kalendárnych dní odo dňa doručenia písomnej výzvy oprávnenej Zmluvnej strany obsahujúcej špecifikáciu porušenia povinnosti a výšku sankcie.
10. Zmluvné strany týmto na základe slobodnej a vážnej vôle vyhlasujú, že s výškou, ako aj s podmienkami uplatnenia sankcií v zmysle Zmluvy v plnom rozsahu súhlasia, nepovažujú ich za neprimerané a ani za odporujúce zásade poctivého obchodného styku.

**Článok VIII**

**Pravidlá pre zmenu subdodávateľov**

1. Predávajúci je oprávnený poskytnúť plnenie Predmetu Zmluvy samostatne alebo prostredníctvom vopred písomne odsúhlaseného subdodávateľa, s odbornou starostlivosťou.
2. Pokiaľ Predávajúci zadáva akýkoľvek podiel plnenia zo Zmluvy vopred písomne odsúhlasenému subdodávateľovi, za plnenie podľa tejto Zmluvy zodpovedá tak, ako keby plnenie vykonával sám.
3. Predávajúci garantuje spôsobilosť subdodávateľov pre plnenie Predmetu Zmluvy, a to vrátane splnenia povinností subdodávateľov podľa Zákona č. 315/2016 Z. z..
4. Zoznam subdodávateľov Predávajúceho, ktorý predložil Predávajúci ku dňu uzavretia Zmluvy spolu s uvedením údajov o všetkých známych subdodávateľoch v zmysle § 41 Zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 tejto Zmluvy.
5. Ak má Predávajúci v úmysle zadávať určitý podiel plnenia zo Zmluvy prostredníctvom subdodávateľa, ktorého ku dňu uzatvorenia Zmluvy neidentifikoval, Predávajúci tak môže urobiť až po nadobudnutí účinnosti dodatku, ktorého predmetom je zmena zoznamu subdodávateľov, t. j. zmena Prílohy č. 3 Zmluvy.
6. Zámer realizácie Predmetu Zmluvy prostredníctvom subdodávateľa je Predávajúci povinný vopred písomne oznámiť Kupujúcemu s uvedením údajov o novom subdodávateľovi v zmysle § 41 ods. 4 Zákona o verejnom obstarávaní, údajov o osobe oprávnenej konať za nového subdodávateľa v rozsahu meno a priezvisko, adresa pobytu a dátum narodenia a predložiť Kupujúcemu doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky a požiadať o uzatvorenie dodatku k Zmluve, predmetom ktorého bude zmena Prílohy č. 3 k Zmluve obsahujúcej Zoznam subdodávateľov a podiel subdodávok, a ktorého návrh spolu s aktualizovanou Prílohou č. 3 Zmluvy Predávajúci zároveň Kupujúcemu predloží. Prílohu k takémuto dodatku k Zmluve bude tvoriť aktualizovaný zoznam subdodávateľov a podielov subdodávok, ktorý nadobudnutím účinnosti dodatku k Zmluve nahradí dovtedajší zoznam subdodávateľov a podielov subdodávok.
7. Kupujúci je povinný sa písomne vyjadriť bez zbytočného odkladu od doručenia písomnej žiadosti Predávajúceho, či s použitím subdodávateľa súhlasí alebo nie. Kupujúci nesmie uzavretie dodatku k Zmluve, ktorého predmetom je zmena subdodávateľov alebo podielov subdodávok, bezdôvodne odmietnuť.
8. Predávajúci je povinný písomne oznámiť Kupujúcemu vylúčenie subdodávateľa zo zoznamu subdodávateľov alebo akúkoľvek zmenu údajov o subdodávateľovi, a to do piatich (5) pracovných dní odo dňa, kedy sa Predávajúci dozvedel alebo mohol dozvedieť o tejto zmene. Aj táto zmena sa potvrdí uzatvorením dodatku k Zmluve, ktorého návrh spolu s aktualizovanou prílohou je Predávajúci povinný predložiť spolu s oznámením.

**Článok IX**

**Mlčanlivosť a dôverné informácie**

1. Zmluvné strany sú povinné zachovávať mlčanlivosť o dôverných informáciách, ibaže by z tejto Zmluvy alebo z príslušných všeobecne záväzných právnych predpisov vyplývalo inak. Záväzok Zmluvných strán obsiahnutý v tomto článku Zmluvy nezaniká ani po ukončení účinnosti tejto Zmluvy.
2. Za dôverné informácie sa považujú akékoľvek údaje, dáta, podklady, poznatky, dokumenty alebo akékoľvek informácie, bez ohľadu na formu ich zachytenia, ktoré sa týkajú Zmluvných strán (najmä informácie o ich činnosti, štruktúre, informácie o technickom, programovom vybavení a pod.) a všetky ďalšie informácie o Zmluvných stranách.
3. Zmluvné strany sa zaväzujú, že zabezpečia dostatočné a preukázateľné poučenie pre všetky osoby, ktoré sa na ich strane budú zúčastňovať na plnení tejto Zmluvy, o podstate dôverných informácií v zmysle tejto Zmluvy, a o ich povinnosti zachovávať mlčanlivosť o dôverných informáciách, o ktorých sa dozvedeli pri plnení tejto Zmluvy, a to aj po skončení ich pracovného alebo iného zmluvného vzťahu s príslušnou Zmluvnou stranou. Prístup k dôverným informáciám bude obmedzený na tých zamestnancov Zmluvnej strany, ktorí tieto informácie potrebujú poznať pre riadne plnenie Predmetu Zmluvy, a to v nevyhnutnom rozsahu pri súčasnej realizácii vyššie uvedených opatrení.
4. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany nevyužijú vo svoj prospech a/alebo prospech tretích osôb, neposkytnú ich tretím osobám a ani neumožnia prístup tretích osôb k dôverným informáciám s výnimkou tretích osôb oprávnených na sprístupnenie vyššie uvedených dôverných informácií v zmysle všeobecne záväzných právnych predpisov.
5. Povinnosť zachovávať mlčanlivosť o dôverných informáciách sa nevzťahuje na:
6. informácie, ktoré v deň podpisu tejto Zmluvy sú alebo sa stanú verejne známe alebo ktoré je možné získať z bežne dostupných informačných prostriedkov;
7. prípady, kedy na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov musí Zmluvná strana poskytnúť dôverné informácie. V takom prípade je dotknutá Zmluvná strana povinná informovať druhú Zmluvnú stranu o vzniku jej povinnosti poskytnúť dôverné informácie s uvedením rozsahu tejto povinnosti bez zbytočného odkladu;
8. použitie potrebných dôverných informácií v prípadoch súdnych, rozhodcovských, správnych alebo iných konaniach vedených za účelom uplatňovania práv podľa tejto Zmluvy.

6. Ak pri plnení predmetu Zmluvy ktorákoľvek zo Zmluvných strán oboznámi s osobnými údajmi, tak sa Zmluvné strany zaväzujú dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**Článok X**

**Doručovanie a komunikácia Zmluvných strán**

1. Všetky oznámenia medzi Zmluvnými stranami týkajúce sa Zmluvy musia byť vykonané v písomnej podobe a druhej Zmluvnej strane doručené buď osobne alebo doporučeným listom, či inou formou registrovaného poštového styku na adresu uvedenú v záhlaví Zmluvy alebo dodatočne písomne oznámenú, ak sa Zmluvné strany písomne nedohodnú inak.
2. Každá správa, súhlas, schválenie alebo rozhodnutie, ktoré sa požadujú na základe Zmluvy, sa vyhotovia, ak nie je stanovené inak, v písomnej podobe. Odosielateľ akejkoľvek písomnej správy môže požadovať písomné potvrdenie príjemcu.
3. Každá komunikácia týkajúca sa platnosti alebo účinnosti Zmluvy, jej trvania, zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
4. Akákoľvek písomnosť doručovaná v súvislosti so Zmluvou sa považuje za doručenú druhej Zmluvnej strane v prípade doručovania prostredníctvom:
5. elektronickej pošty (e–mail) dňom, kedy Zmluvná strana, ktorá prijala e-mail od odosielajúcej Zmluvnej strany, potvrdila jeho prijatie odoslaním potvrdzujúceho e-mailu odosielajúcej Zmluvnej strane. Prijímajúca zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 hodín, inak sa bude takýto email považovať za doručený po uplynutí tejto lehoty. Pre potreby doručovania prostredníctvom elektronickej pošty (e–mail) sa použije adresa Zmluvnej strany uvedená v záhlaví Zmluvy, alebo touto Zmluvnou stranou po uzavretí Zmluvy na tento účel písomne oznámenou, alebo
6. pošty, kuriérom alebo v prípade osobné doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. Za deň doručenia písomnosti sa považuje aj
7. deň, v ktorý Zmluvná strana, ktorá je adresátom, odoprie doručovanú písomnosť prevziať,
8. tretí deň odo dňa uloženia zásielky na pošte, doručovanej poštou Zmluvnej strane, alebo
9. deň, v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
10. Každá zo Zmluvných strán sa zaväzuje bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v Zmluve.

**Článok XI**

**Zodpovednosť za škodu a okolnosti vylučujúce zodpovednosť**

* 1. Každá Zmluvná strana zodpovedá za škodu spôsobenú druhej Zmluvnej strane v súvislosti s plnením Zmluvy za podmienok uvedených v Zmluve. Žiadna zo Zmluvných strán nie je zodpovedná za nesplnenie povinností stanovených touto Zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť.
  2. Nárok na náhradu škody nevzniká oprávnenej Zmluvnej strane, ak povinná Zmluvná strana preukáže, že k porušeniu jej povinnosti došlo v dôsledku okolností vylučujúcich zodpovednosť.
  3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná Zmluvná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené. Na účely tejto Zmluvy sa za okolnosti vylučujúce zodpovednosťpovažujú napr. štrajk, požiar, prírodná katastrofa, mobilizácia, vojna, povstanie, a pod.. Za okolnosti vylučujúce zodpovednosť sú považované okolnosti vylučujúce zodpovednosť v zmysle ustanovenia § 374 Obchodného zákonníka.
  4. Oprávnená Zmluvná strana nemá nárok na náhradu škody, ak nesplnenie povinnosti povinnej Zmluvnej strany bolo spôsobené okolnosťou vylučujúcou zodpovednosť, porušením povinností oprávnenou Zmluvnou stranou alebo nedostatkom súčinnosti, na ktorú bola oprávnená Zmluvná strana povinná.
  5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení jej povinnosti, ako aj o dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
  6. Zmluvná strana, ktorej bezprostredne hrozí škoda, je povinná s prihliadnutím na okolnosti vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej Zmluvnej strane pri odvracaní bezprostredne hroziacej škody alebo pri zmiernení jej následkov.

**Článok XII**

**Ukončenie Zmluvy**

1. Túto Zmluvu je možné ukončiť:
2. písomnou dohodou Zmluvných strán,
3. okamžitým odstúpením od Zmluvy z dôvodov podstatného porušenia Zmluvy.
4. Zmluvné strany môžu ukončiť Zmluvu uzatvorením písomnej dohody o ukončení Zmluvy ku dňu uvedenému v takejto dohode, pričom Zmluvné strany zároveň vysporiadajú alebo dohodnú spôsob vysporiadania všetkých vzájomných nárokov vyplývajúcich zo Zmluvy.
5. Zmluvné strany sú oprávnené od Zmluvy odstúpiť v prípadoch uvedených v Zmluve, v prípadoch porušenia Zmluvy, ktoré je v Zmluve označené ako podstatné porušenie Zmluvy a v prípadoch vyplývajúcich z príslušných všeobecne záväzných právnych predpisov. Každé porušenie povinnosti, ktoré je v Zmluve sankcionované zmluvnou pokutou, sa považuje za podstatné porušenie Zmluvy. Odstúpením od Zmluvy sa Zmluva neruší od počiatku, ale až odo dňa doručenia odstúpenia od Zmluvy druhej Zmluvnej strane. Odstúpením od Zmluvy nie je dotknutý nárok na náhradu škody, nárok na zmluvnú pokutu a ani nárok na úrok z omeškania.
6. Na účely tejto Zmluvy sa podstatným porušením záväzku vyplývajúceho z tejto Zmluvy rozumie:
7. porušenie záväzku Kupujúceho zaplatiť cenu podľa bodu 1 článku IV tejto Zmluvy v lehote splatnosti faktúry,
8. porušenie akéhokoľvek záväzku Predávajúceho podľa článku V tejto Zmluvy,
9. porušenie akéhokoľvek záväzku Predávajúceho podľa bodu 6 článku VI tejto Zmluvy,
10. iné porušenie záväzku Zmluvnej strany, ktoré sa za podstatné považuje v zmysle zákona,
11. ak Predávajúci opakovane porušil akúkoľvek, tú istú zmluvnú povinnosť podľa tejto Zmluvy, neuvedenú výslovne v tomto bode Zmluvy.
12. Kupujúci má právo odstúpiť od tejto Zmluvy aj:
13. v prípade omeškania Predávajúceho s dodaním Predmetu Zmluvy o viac ako tridsať (30) kalendárnych dní;
14. ak je voči Predávajúcemu začaté konkurzné konanie, bol na jeho majetok vyhlásený konkurz, voči Predávajúcemu bolo začaté reštrukturalizačné konanie, bola povolená jeho reštrukturalizácia, bol voči Predávajúcemu zamietnutý návrh na vyhlásenie konkurzu pre nedostatok majetku alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty,
15. ak Predávajúci je v likvidácii,
16. ak je voči Predávajúcemu vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.) alebo bola na ňom zriadená nútená správa,
17. okolnosti vylučujúce zodpovednosť Predávajúceho trvajú viac ako 90 kalendárnych dní,
18. ak Predávajúci porušil akúkoľvek povinnosť vyplývajúcu mu zo Zákona č. 315/2016 Z. z.,
19. z dôvodov stanovených v tejto Zmluve alebo vyplývajúcich z ustanovení Zákona o verejnom obstarávaní alebo z ustanovení Obchodného zákonníka.
20. Odstúpenie od Zmluvy musí byť písomné s uvedením dôvodu odstúpenia od Zmluvy a doručené druhej Zmluvnej strane.
21. Odstúpenie od Zmluvy nadobudne účinnosť dňom doručenia písomného vyhotovenia odstúpenia druhej Zmluvnej strane. Odstúpenie od Zmluvy sa považuje za doručené aj márnym uplynutím odbernej lehoty zásielky uloženej na pošte, ako aj okamihom odmietnutia prevzatia zásielky obsahujúcej odstúpenie od Zmluvy adresátom.
22. V prípade, ak nastanú skutočnosti podľa bodu 5 písm. b) až d) tohto článku Zmluvy, je Predávajúci povinný písomne oznámiť ich Kupujúcemu do piatich (5) kalendárnych dní odkedy niektorá z týchto skutočností nastala, inak zodpovedá za všetky škody z toho vyplývajúce.

**Článok XIII**

**Záverečné ustanovenia**

1. Zmluvné strany berú na vedomie, že táto Zmluva je povinne zverejňovanou Zmluvou v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len "**Zákon č. 211/2000 Z. z*.***") a pre nadobudnutie jej účinnosti je podľa Občianskeho zákonníka nevyhnutné jej zverejnenie.
2. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 Občianskeho zákonníka v nadväznosti na § 5a ods. 1 a 6 Zákona č. 211/2000 Z. z. .
3. Ak sa akékoľvek ustanovenie Zmluvy stane neplatným, neúčinným alebo nevykonateľným v dôsledku jeho rozporu so všeobecne záväznými právnymi predpismi Slovenskej republiky alebo právnymi aktmi EÚ, nespôsobí to neplatnosť celej Zmluvy, ale iba dotknutého ustanovenia Zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné, neúčinné alebo nevykonateľné zmluvné ustanovenie novým platným, účinným a vykonateľným ustanovením tak, aby zostal zachovaný účel Zmluvy a obsah jednotlivých ustanovení Zmluvy.
4. Zmluvu možno meniť alebo dopĺňať len v súlade s § 18 Zákona o verejnom obstarávaní písomnou dohodou Zmluvných strán vo forme číslovaných písomných dodatkov podpísaných obomi Zmluvnými stranami na tej istej listine. Dodatky sú neoddeliteľnou súčasťou Zmluvy
5. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, bankového spojenia a čísla účtu, oznámi Zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane bez potreby uzatvorenia dodatku k Zmluve, a to bez zbytočného odkladu, inak povinná Zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. Takéto oznámenie sa nepovažuje za zmenu Zmluvy. Zmluvné strany sa zároveň zaväzujú bezodkladne sa informovať aj o iných skutočnostiach, ktoré sú významné pre riadne plnenie tejto Zmluvy.
6. Právne vzťahy Zmluvných strán bližšie nešpecifikované v tejto Zmluve sa riadia príslušnými ustanoveniami právneho poriadku Slovenskej republiky, a to najmä ustanoveniami Obchodného zákonníka, Zákona o verejnom obstarávaní a ďalších všeobecne záväzných právnych predpisov a súťažnými podmienkami.
7. Spory týkajúce sa tejto Zmluvy sa Zmluvné strany zaväzujú riešiť prednostne mimosúdnou cestou prostredníctvom vzájomných dohôd a vzájomných rokovaní. Ak dôjde medzi Zmluvnými stranami k vzniku súdneho sporu, pre riešenie sporov z tejto Zmluvy sú príslušné všeobecné súdy Slovenskej republiky podľa pravidiel ustanovených v príslušných právnych predpisoch Slovenskej republiky bez aplikácie kolíznych ustanovení.
8. Zmluva je vyhotovená v šiestich (6) rovnopisoch, z ktorých Kupujúci prevezme štyri (4) rovnopisy a Predávajúci prevezme dva (2) rovnopisy. Dohoda Zmluvných strán o počte rovnopisov sa neuplatní v prípade, ak k uzavretiu Zmluvy (dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu Zmluvy dochádza elektronicky, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán, ak nie je použitá kvalifikovaná elektronická časová pečiatka podľa zákona o dôveryhodných službách.
9. Zmluvné strany vyhlasujú, že ich vôľa vyjadrená v tejto Zmluve je slobodná a vážna, text Zmluvy si dôsledne prečítali a jeho obsahu a právnym účinkom z neho vyplývajúcim porozumeli, Zmluvu neuzatvárajú v tiesni, ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto Zmluvou Zmluvné strany vyjadrujú svojimi podpismi na tejto Zmluve.
10. Neoddeliteľnou súčasťou tejto Zmluvy je:

Príloha č. 1: Špecifikácia predmetu Zmluvy v zmysle opisu predmetu zákazky a ponuky predávajúceho

Príloha č. 2: Špecifikácia kúpnej ceny (Návrh na plnenie kritérií)

Príloha č. 3: Zoznam subdodávateľov a podiel subdodávok

V ..................................... dňa V ........................................, dňa

Za Predávajúceho: Za Kupujúceho:

----------------------------------------------- ------------------------------------------------

[●] [●]

[●] [●]

Príloha č. 1

ku Kúpnej zmluve č. [●]

Špecifikácia predmetu Zmluvy v zmysle opisu predmetu zákazky a ponuky predávajúceho

Príloha č. 2

ku Kúpnej zmluve č. [●]

Špecifikácia kúpnej ceny (**NÁVRH NA PLNENIE KRITÉRIÍ)**

Príloha č. 3

ku Kúpnej zmluve č. [●]

**ZOZNAM SUBDODÁVATEĽOV A PODIEL SUBDODÁVOK**

**Predávajúci:**

Názov/Obchodné meno: [●]

Sídlo: [●]

IČO: [●]

týmto vyhlasujem, že v rámci dodania Predmetu Zmluvy: [●] pre Kupujúceho: [●]

* nebudem využívať subdodávky a celé plnenie zabezpečím sám.\*
* budem využívať subdodávky v nasledovnom rozsahu:\*

\* (nechodiace sa prečiarknite)

|  |  |  |  |  |  |
| --- | --- | --- | --- | --- | --- |
|  | **Subdodávateľ**  **(obchodné meno, sídlo alebo miesto**  **podnikania, IČO, registrácia)** | **Kontaktná osoba**  **(meno a priezvisko, bydlisko, dátum narodenia)** | **Popis dodávok**  **vykonávaných**  **subdodávateľom** | **Podiel plnenia**  **zmluvy v % z**  **celkového**  **objemu** | **Podiel plnenia**  **zmluvy vo**  **finančnom**  **vyjadrení v EUR** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

Akceptujem pravidlá zmeny subdodávateľov počas plnenia Zmluvy, ktoré sú uvedené v článku VIII tejto Zmluvy.

V Bratislave, dňa ..................

Za Predávajúceho:

[●]

[●]